Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 207

10. A géntechnológiával módosított növények kibocsátásának a környezetre gyakorolt lehetséges hatása 10.1. Annak valószínűsége, hogy a géntechnológiával módosított magasabbrendű növények a mezőgazdaságilag művelt területeken a befogadó (recipiens) vagy a szülői növényeknél ellenállóbbak, a természetes élőhelyeken pedig azoknál sokkal szaporábbak lesznek. 10.2. Más összeporzódni képes növényfajoknak átadott nemesítési előny vagy hátrány, amely a géntechnológiával módosított növényből származó gén továbbításából ered. 10.3. A géntechnológiával módosított növény és a célszervezet közötti kölcsönhatás lehetséges környezeti hatása (amennyiben mérhető). 10.4. A niche-újrarendeződés lehetőségek vizsgálata. [Minden életközösségben az abban előforduló fajok jelen lévő populációi bizonyos helyeket többé-kevésbé stabilan betöltenek, vagyis a jelen lévő élőlények felosztják a rendelkezésre álló helyet és forrásokat (niche-mintázat). A kialakult niche-mintázat megváltozhat, ha egy új faj egyedei képesek ebben a rendszerben bizonyos helyeket stabilan betölteni. A géntechnológiával módosított szervezetek bekerülhetnek bizonyos életközösségekbe és megváltoztathatják az azokban kialakult mintázatokat, vagyis nicheújrarendeződés játszódhat le. Emiatt a kibocsátott géntechnológiával módosított szervezettel kapcsolatban meg kell vizsgálni, hogy az milyen természetes életközösséggel kerülhet kapcsolatba és mennyire változtathatja meg annak a kialakult mintázatát.] 10.5. A nem célzott szervezetekkel való lehetséges kölcsönhatásokból származó lehetséges környezeti hatások. Megjegyzés:

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes